12. 11. 81 De Europæiske Fællesskabers Tidende Nr. L 324/25 KOMMISSIONENS BESLUTNING af 19. oktober 1981 om veterinærpolitimæssige betingelser og udstedelse af sundhedscertifikat ved indførsel af fersk kød fra Costa Rica (81/887/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinær- politimæssige problemer i forbindelse med indførsel af kvæg og svin samt fersk kød fra tredjelande (1), se- nest ændret ved direktiv 77/98/EØF (?), særlig artikel 16, og ud fra følgende betragtninger : Fællesskabets veterinære sagkyndige har under et be- søg i Costa Rica konstateret, af dyresundhedssituatio- nen i landet er udmærket og stabil samt under fuld- stændig kontrol af velstrukturerede og velorganiserede veterinærtjenester, især med hensyn til sygdomme, der kan overføres gennem kød; Costa Ricas veterinærmyndigheder har endvidere be- kræftet, at Costa Rica har været fri for kvægpest og mund- og klovesyge i mindst 12 måneder, og at der ikke er blevet vaccineret mod disse sygdomme i denne periode ; Costa Ricas veterinærmyndigheder har påtaget sig at give Kommissionen og medlemsstaterne meddelelse pr. telex eller ved telegram inden 24 timer, såfremt udbrud af ovennævnte sygdomme bekræftes, eller der foretages vaccination imod dem ; de veterinærpolitimæssige betingelser og udstedelse af sundhedscertifikat bør tilpasses til dyresundhedssitua- tionen i det pågældende tredjeland ; de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — (1) EFT nr. L 302 af 31. 12. 1972, s. 28. () EFT nr. L 26 af 31. 1. 1977, s. 81. VEDTAGET FØLGENDE BESLUTNING : Artikel 1 1. Medlemsstaterne giver tilladelse til indførsel fra Costa Rica af fersk kød af tamkvæg og enhovede hus- dyr, som opfylder kriterierne i sundhedscertifikatet i bilaget, der skal ledsage sendingen. 2. Medlemsstaterne giver kun tilladelse til indførsel fra Costa Rica af de i stk. ] omhandlede kategorier af fersk kød. ! Artikel 2 Denne beslutning finder ikke anvendelse på kirtler og organer, der indføres med bestemmelseslandets tilla- delse til fremstilling af farmaceutiske produkter. Artikel 3 Denne beslutning finder anvendelse fra den 1. januar 1982. Artikel 4 Denne beslutning er rettet til medlemsstaterne. Udfærdiget i Bruxelles, den 19. oktober 1981. På Kommissionens vegne Poul DALSAGER Medlem af Kommissionen